Cuneiform Tablet ICK 1 64
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
li-pá-a aṣ-ba-at-ma um-ma a-na-ku-ma a-bar-ni-am ša i-ku-pí-a i-na za-al-pá e-zi-ba-ku-ni a-na ma-nim té-zi-ib um-ma li-pá-a a-bar-ni-am ku-a-am i-na za-al-pá IGI en-um-a-šùr DUMU u-ṣa-ri-a a-na šu-li DUMU me-ra-lí e-zi-ib-ma šu-um-kà az-ku-ur um-ma a-na-ku-ma šu-ma IGI en-um-a-šùr DUMU u-ṣa-ri-a šu-mì a-na šu-li lá ta-áz-ku-ur um-ma a-ta-ma a-ma a-bar-ni-um ša i-dí-IŠTAR pá-aq-da-kum ma en-um-a-šùr lá e-ta-li-am 0.5 ma-na KÙ.BABBAR lá ta-ša-qá-lam um-ma li-pá-a-ma a-ša-qá-lá-kum IGI šu-be-lim IGI ḫa-na-na IGI dan-a-šùr IGI sú-en₆-pì-lá-aḫ